Midt om natten

Midt om natten er en dansk dramakomedie fra 1984 regissert av Erik Balling. Hovedrollene spilles av Kim Larsen og Erik Clausen.

Filmen inneholder noen av Kim Larsens mest kjente sanger, blant andre «Papirsklip» og «Susan Himmelblå».

 Om filmen 
Handlingen er lagt til København sentrum, i en bygning der mange arbeid- og bostedsløse har søkt husly. Politikeren Kaj Buhmann vil ha bygningen revet, fordi han mener den tilhører kommunen, og at beboerne heller bør plasseres andre steder. Politiet kommer, men den veltalende Arnold Jensen får oppholdt politiet med tomprat, inntil politiet ikke orker å høre mer og drar fra stedet igjen.

Men politiet kommer tilbake om natten. De bryter seg inn og henter ut alle beboerne, bortsett fra Spacy og Benny som har barrikadert seg i første og femte etasje. Begge må til slutt hoppe ut av et vindu og ender på sykehus. Spacy har livstruende skader, mens Benny måtte på sykehus etter å ha blitt slått ned av politiet.

Når Benny utskrives, finner han og Arnold en gammel fabrikk og bosetter seg der. Stedet kaller de «Haveje». De livnærer seg som altmuligmenn (reparatører, dyrefangere, rørleggere og lignende).

Politikeren Buhmann vil ha menneskene ut, og det blir ikke bedre av at Arnold gjør narr av Buhmann i et debattprogram på direkte tv. I mellomtiden har Spacy dukket opp, men dør allerede morgenen etter av en overdose. I tillegg til dette får beboerne også problemer med en voldsbande, Rotterne.

 Skuespillere 
 Kim Larsen – Benny
 Erik Clausen – Arnold
 Birgitte Raaberg – Susan Himmelblå
 Poul Bundgaard – Kai Buhmann
 Allan Olsen – Spacy
 Holger Boland – Tusinfryd
 Buster Larsen – Charles
 Frits Helmuth – Detektiv
 Ove Sprogøe – Susans far
 Pouel Kern – Frederiksen
 Tommy Frederiksen, Peter Gilsfort, Kim Jansson og Mik Steenberger – Bandet Rotterne
 Judy Gringer – Rita (Charles´ venninne)
 Henning Sprogøe – Knold
 Ellen Winther Lembourn – Gerda
 Martin Spang Olsen – beboer på Haveje

Referanser

 Eksterne lenker 


Kategori:Filmer fra 1984
Kategori:Danske dramakomedier
Kategori:Filmer lagt til København
Kategori:Filmer regissert av Erik Balling
Kategori:Danskspråklige filmer